cyanic-selkie/wikianc huggingface dataset:
কিম বু-কিয়াম
চুং সি কিয়ন (জন্ম ২১ জানুয়ারি ১৯৫৮) একজন দক্ষিণ কোরিয়ার একজন সমাজকর্মী এবং রাজনীতিবিদ এবং ১৪ মে ২০২১ সাল থেকে বর্তমান সময়ে প্রধানমন্ত্রীর দায়িত্ব পালন করছেন । তিনি ২০১৭ থেকে ২০১৯ সাল পর্যন্ত স্বরাষ্ট্র ও নিরাপত্তা মন্ত্রী ছিলেন। ডেমোক্রেটিক পার্টি এর একজন সদস্য। তিনি ২০২০ পর্যন্ত সুসেওং ১ম নির্বাচনী এলাকা থেকে জাতীয় পরিষদ এর সদস্য হিসেবেও দায়িত্ব পালন করেন এবং পূর্বে ২০০০ থেকে ২০১২ সাল পর্যন্ত গানপো এর সাংসদ ছিলেন, প্রথমে গ্র্যান্ড ন্যাশনাল পার্টি (জিএনপি) এবং তারপর, ২০০৩ থেকে উদারপন্থী উরি পার্টি এবং এর উত্তরসূরিরা দায়িত্ব পালন করেন। দায়েগুতে ২০১৬ সালের সংসদীয় নির্বাচন, কিম তার সেনুরি প্রতিপক্ষকে কিম মুন-সো ৬২.৫ শতাংশ ভোটে পরাজিত করে, প্রথমবারের মতো একটি ১৯৮৫ থেকে সেই শহরে একটি উদারপন্থী দলের সদস্য নির্বাচিত হয়েছেন। কিম এর আগে ২০১৪ সালের স্থানীয় নির্বাচন তে ডাইগুর মেয়র পদে দাঁড়িয়েছিলেন এবং ৪০ শতাংশ ভোট পেয়েছিলেন, যা সেই সময়ে রক্ষণশীল শক্তির দুর্গে অস্বাভাবিকভাবে বড় ছিল। তিনি ২০১৪ সালে বলেছিলেন যে তিনি "আঞ্চলিকতার বাধা অতিক্রম করবেন করবেন" আশা করেছিলেন।
স্বরাজ এক্সপ্রেস
এটি বান্দ্রা টার্মিনাস হতে ট্রেন নম্বর ১২৪৭১ হিসাবে কাত্রা যায় এবং কাত্রা হতে ট্রেন নম্বর ১২৪৭২ হিসাবে পুনরায় বান্দ্রা টার্মিনাসে ফিরে আসে।
প্রাথমিকভাবে ট্রেনটি মুম্বাই সেন্ট্রাল হতে চলাচল করত। পরবর্তীতে একে বান্দ্রা টার্মিনাসে স্থানান্তরিত করা হয়।
কোচ
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেন এ ২টি এসি ২টিআর, ৪টি এসি ৩টিআর, ১২টি স্লিপার ক্লাস, ৫টি সাধারণ রিজার্ভ বিহীন কোচ এবং একটি প্যানট্রি কার রয়েছে।
ইন্ডিয়ার বেশিরভাগ ট্রেন সার্ভিস এর ক্ষেত্রে ইন্ডিয়ান রেলওয়েজ এর প্রয়োজন অনুসারে কোচ সংযুক্তির পরিবর্তন ও পরিবর্ধন ঘটতে পারে।
সার্ভিস
১২৪৭১ বান্দ্রা টার্মিনাস কাত্রা স্বরাজ এক্সপ্রেস ট্রেন ৩০ ঘণ্টা ৫০ মিনিটে ১৯৫৫ কিলোমিটার(৬৩.৪১ কি.মি./ঘণ্টা) চলে কাত্রা পৌঁছায় এবং ফিরতি পথে ১২৪৭২ কাত্রা বান্দ্রা টার্মিনাস স্বরাজ এক্সপ্রেস ট্রেন হিসাবে ৩০ ঘণ্টা ৫০ মিনিটে ১৯৫০ কিলোমিটার(৬৩.২৪ কি.মি./ঘণ্টা) পথ অতিক্রম করে বান্দ্রা টার্মিনাসে পৌঁছায়।
যেহেতু ট্রেনটির গড় গতি ৫৫ কি.মি./ঘণ্টা এর উপরে, তাই ইন্ডিয়ান রেলওয়ের নিয়ম অনুযায়ী ট্রেনটিকে সুপার ফার্স্ট ট্রেন এর কাতারে ফেলা হয়।
রুট
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেনটি বড়োদরা জংশন, রতলম জংশন, কোটা জংশন, নয়া দিল্লি, আমবালা ক্যান্টনমেন্ট জংশন, জলন্ধর ক্যান্টনমেন্ট জংশন এবং জাম্মু তাওয়ি জংশন এর মধ্য দিয়ে শ্রী মাতা বিষ্ণুদেবী কাত্রা জংশন পর্যন্ত চলাচল করে।
ট্রাকশন
প্রথমদিকে ডুয়েল ট্রাকশন ডাব্লিউসিএএম ১ অথবা ডাব্লিউসিএএম ২/২পি লোকোমোটিভ ট্রেনটিকে মুম্বাই সেন্ট্রাল হতে বড়োদরা পর্যন্ত টেনে নিয়ে যেত। তারপর বড়োদরা হতে একটি ডাব্লিউএপি ৪ লোকোমোটিভ ইঞ্জিন ট্রেনটিকে আমবালা ক্যান্টনমেন্ট পর্যন্ত নিয়ে যেত এবং লুধিয়ানা শেড হতে ডাব্লিউডিএম ৩এ টুইনস ইঞ্জিন জাম্মু তাওয়ি পর্যন্ত নিয়ে যেত।
যেহেতু ২০১২ সালের ৫ ফেব্রুয়ারি ওয়েস্টার্ন রেলওয়েজ ডিসি ইলেকট্রিক ব্যবস্থাকে এসিতে রূপান্তরিত করেছে, ট্রেনটি তার পূর্বে নিয়মিতভাবে বড়োদরা হতে ডাব্লিউএপি ৪ দ্বারা আমবালা ক্যান্টনমেন্ট পর্যন্ত এবং পরে লুধিয়ানা হতে ডাব্লিউ ডিএম লোকোমোটিভ দ্বারা জাম্মু তাওয়ি পর্যন্ত যেত।
জাম্মু সেকশনের জলন্ধরে বিদ্যুৎ সুবিধা প্রাপ্তির পর, এখন ট্রেনটি বড়োদরাতে অবস্থিত ডাব্লিউএ৪ই ইঞ্জিন দ্বারা বান্দ্রা টার্মিনাস হতে জম্মু তাওয়ি পর্যন্ত টেনে নিয়ে যাওয়া হয়।
সময়সূচি
১২৪৭১ বান্দ্রা টার্মিনাস শ্রী মাতা বিষ্ণুদেবী কাত্রা স্বরাজ এক্সপ্রেস ট্রেনটি প্রতি সোম, বৃহঃস্পতি, শুক্র ও রবিবারে ভারতীয় মান সময় অনুসারে ০৭:৫৫ মিনিটে বান্দ্রা টার্মিনাস ত্যাগ করে এবং পরের দিন ১৭:০০ মিনিটে শ্রী মাতা বিষ্ণুদেবী কাত্রা জংশনে পৌঁছায়।
অপরদিকে ১২৪৭২ শ্রী মাতা বিষ্ণুদেবী কাত্রা বান্দ্রা টার্মিনাস স্বরাজ এক্সপ্রেস ট্রেনটি প্রতি মঙ্গল, বুধ, শুক্র ও শনিবারে ভারতীয় মান সময় অনুসারে ০৯:০০ মিনিটে শ্রী মাতা বিষ্ণুদেবী কাত্রা ত্যাগ করে এবং পরের দিন ১৮:০৫ মিনিটে বান্দ্রা টার্মিনাসে পৌঁছায়।
এএফসি সভাপতি
এশিয়ান ফুটবল কনফেডারেশন (এএফসি) এশিয়া মহাদেশের ফুটবল পরিচালনা ও নিয়ন্ত্রণকারী সংস্থা। এর সভাপতি হলেন সংস্থার নির্বাহী প্রধান। প্রতিষ্ঠার পর থেকে ১০ জন নির্বাচিত সভাপতি ও ১ জন ভারপ্রাপ্ত সভাপতিসহ ১১ জন ব্যক্তি এ দায়িত্ব পালন করেছেন।
চাল্লা রামা কৃষ্ণ রেড্ডি
থাম্ব|চাল্লা রামা কৃষ্ণ রেড্ডি চাল্লা রাম কৃষ্ণ রেড্ডি (মৃত্য: ১ জানুয়ারী ২০২১) একজন ভারতীয় রাজনীতিবিদ ছিলেন। তিনি ২০১৯ সাল থেকে অন্ধ্রপ্রদেশ বিধানসভা সদস্য ছিলেন এবং কৈলকুন্তলা আসন থেকে ১৯৮৩-১৯৮৯ ও ১৯৯৯-২০০৯ মেয়াদে অন্ধ্রপ্রদেশ বিধানসভার সদস্য ছিলেন। রেড্ডি কোভিড -১৯ মহামারীতে ৭১ বছর বয়সে মারা যান।
ফায়েং রেলওয়ে স্টেশন
ফায়েং রেলওয়ে স্টেশন হল ইম্ফল পশ্চিম জেলা, মণিপুরের একটি প্রস্তাবিত রেলওয়ে স্টেশন। এর কোড হল PHYNG । এটি কংচুপ শহরে পরিসেবা প্রদান করবে। প্রস্তাবিত স্টেশনে দুটি প্ল্যাটফর্ম অন্তর্ভুক্ত রয়েছে। এই রেললাইনের কাজ ২০১৯ সালে শেষ হবে বলে আশা করা হচ্ছে।
হিথ লেজার
হিথক্লিফ অ্যান্ড্রু "হিথ" লেজার (৪ এপ্রিল, ১৯৭৯ - ২২ জানুয়ারি, ২০০৮) ছিলেন একজন অস্ট্রেলীয় অভিনেতা ও পরিচালক। ১৯৯০-এর দশকে অস্ট্রেলীয় টেলিভিশন ও চলচ্চিত্রে অভিনয়ের মাধ্যমে তার অভিনয়ের অভিষেক হয়। অস্ট্রেলিয়ার কিছুদিন অভিনয়ের পর ১৯৯৮ সালে তিনি চলচ্চিত্র কর্মজীবনের লক্ষ্যে যুক্তরাষ্ট্রে পাড়ি দেন। তিনি ১৯টি চলচ্চিত্রে অভিনয় করেন, যার মধ্যে উল্লেখযোগ্য হল টেন থিংস আই হেট অ্যাবাউট ইউ (১৯৯৯), দ্য প্যাট্রিয়ট (২০০০), অ্যা নাইট্‌স টেল (২০০১), মনস্টার্‌স বল (২০০১), লর্ডস অফ ডগটাউন (২০০৫), ব্রোকব্যাক মাউন্টেন (২০০৮), দ্য ডার্ক নাইট এবং দ্য ইমাজিনারিয়াম অফ ডক্টর পার্নাসাস (২০০৯)। শেষের দুটি চলচ্চিত্র তার মৃত্যুর পর মুক্তি পেয়েছিল। এছাড়া তিনি মিউজিক ভিডিও প্রযোজনা ও পরিচালনা করেছেন এবং একজন চলচ্চিত্র পরিচালক হতে উৎসুক ছিলেন।
স্মাইলি
স্মাইলি
একটি স্মাইলি, কখনও কখনও একটি স্মাইলি মুখ হিসাবে উল্লেখ করা হয়, এটি একটি মৌলিক আইডিওগ্রাম যা একটি হাসিমুখের প্রতিনিধিত্ব করে। ১৯৫০ এর দশক থেকে এটি বিশ্বব্যাপী জনপ্রিয় সংস্কৃতির অংশ হয়ে উঠেছে, এটি একটি স্বতন্ত্র আইডিওগ্রাম হিসাবে বা ইমোটিকনগুলির মতো যোগাযোগের একটি ফর্ম হিসাবে ব্যবহৃত হয়। স্মাইলি দুটি বিন্দু এবং একটি লাইন হিসাবে শুরু হয়েছিল যা চোখ এবং একটি মুখের প্রতিনিধিত্ব করে। নাক, ভ্রু এবং রূপরেখা সহ ৫০-এর দশকে আরও বিস্তৃত নকশা আবির্ভূত হয়েছিল। নিউ ইয়র্ক-ভিত্তিক রেডিও স্টেশন ডব্লিউএমসিএ ৬০-এর দশকের গোড়ার দিকে " গুড গাইস " প্রচারের জন্য একটি হলুদ এবং কালো নকশা ব্যবহার করেছিল। ফ্র্যাঙ্কলিন লুফ্রানি এবং হার্ভে রস বলের কাজ সহ ৬০ এবং ৭০-এর দশকে আরও হলুদ-কালো ডিজাইন দেখা যায়। আজ, স্মাইলি কোম্পানির স্মাইলি আইডিওগ্রামের অনেক অধিকার রয়েছে এবং এটি বিশ্বব্যাপী অন্যতম বৃহত্তম লাইসেন্সিং কোম্পানিতে পরিণত হয়েছে।
হিথ লেজার
হিথ লেজার ২০০৮ সালের ২২ জানুয়ারি হৃদরোগে আক্রান্ত হয়ে মারা যান। মৃত্যুর কয়েকমাস পূর্বে তিনি দ্য ডার্ক নাইট চলচ্চিত্রের দ্য জোকার চরিত্রে তার অভিনয় শেষ করেন। তিনি দ্য ইমাজিনেরিয়াম অব ডক্টর পার্নাসাস চলচ্চিত্রের সম্পাদনার কাজের মাঝামাঝি সময়ে মারা যান। লেজার তার জোকার চরিত্রের জন্য মরণোত্তর শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার ও লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার অর্জন করেন এবং অস্ট্রেলিয়ান ফিল্ম ইনস্টিটিউট থেকে সেরা আন্তর্জাতিক অভিনেতার খ্যাতি অর্জন করেন।
স্মাইলি
স্মাইলি
১৯৭০-এর দশকে ফ্রান্স সোয়ারের সাংবাদিক হিসাবে কাজ করার সময় লুফ্রানি ফ্রান্সে নাম এবং তার নকশা ট্রেডমার্ক করেছিলেন। স্মাইলি শব্দটিতে ঐকমত্য পৌঁছানোর আগে স্মাইলিং ফেস এবং হ্যাপি ফেস এর মতো প্রতিযোগীতামূলক শব্দ ব্যবহার করা হত, কম প্রায়ই বানান "স্মাইলি"।
হিথ লেজার
প্রাথমিক জীবন
হিথ লেজার ১৯৭৯ সালের ৪ এপ্রিল পশ্চিম অস্ট্রেলিয়ার পার্থে জন্মগ্রহণ করেন। তার পিতা কিম লেজার একজন খনির প্রকৌশলী এবং মাতা স্যালি লেজার (রামশ) একজন ফরাসি ভাষার শিক্ষক। স্যার ফ্রাঙ্ক লেজার দাতব্য সংস্থা তার প্র-পিতামহের নামানুসারে রাখা হয়। তার পূর্বপুরুষগণ ইংরেজ, আইরিশ ও স্কটিশ।
স্মাইলি
স্মাইলি
আজ, হাস্যোজ্জ্বল মুখটি একটি আইডিওগ্রাম থেকে যোগাযোগ এবং লিখিত ভাষায় ব্যবহারের জন্য একটি টেমপ্লেটে বিকশিত হয়েছে। এটি 1980 এর দশকে স্কট ফাহলম্যানের সাথে শুরু হয়েছিল যখন তিনি প্রথম তত্ত্ব দিয়েছিলেন ascii অক্ষরগুলি মুখ তৈরি করতে এবং পাঠ্যে আবেগ প্রদর্শন করতে ব্যবহার করা যেতে পারে। সেই থেকে, সেই ফাহলম্যানের ডিজাইনগুলি ডিজিটাল পিক্টোগ্রামে পরিণত হয়েছে, যা ইমোটিকন নামে পরিচিত। তারা আলগাভাবে ৬০ এবং ৭০ এর দশকে ডিজাইন করা আইডিওগ্রামের উপর ভিত্তি করে, হলুদ এবং কালো ডিজাইনের সাথে অব্যাহত।
হিথ লেজার
১৯৯০-এর দশক
১৭ বছর বয়সে স্নাতক শেষ করার পর হিথ লেজার অভিনয় শুরু করতে চান। তিনি তার বন্ধু ট্রেভর ডিকার্লোকে পার্থ ও সিডনিতে ঘুরে বেড়ান, এবং পার্থে ফিরে এসে ক্লাউনিং অ্যারাউন্ড (১৯৯২) এ একটি ছোট চরিত্রে অভিনয় করেন। পরের বছর তিনি পার্থ টেলিভিশন ধারাবাহিক শিপ টু শোর এ অভিনয় করেন। ১৯৯৬ সালে টেলিভিশন ধারাবাহিক সুইট এ একজন সমকামী সাইক্লিস্টের চরিত্রে, এবং ১৯৯৭ সালে ফক্স ব্রডকাস্টিং কোম্পানির রোর এবং হোম অ্যান্ড অ্যাওয়ে ধারাবাহিকে অভিনয় করেন। ১৯৯৭ সালে তিনি অস্ট্রেলীয় চলচ্চিত্র ব্ল্যাকরক দিয়ে তার চলচ্চিত্রে অভিষেক হয়। ১৯৯৯ সালে তিনি টিন কমেডি টেন থিংস আই হেট অ্যাবাউট ইউ এবং গ্রেগর জর্ডান পরিচালিত অপরাধধর্মী টু হ্যান্ডস চলচ্চিত্রে অভিনয় করেন।
২০০০-এর দশক
২০০০ থেকে ২০০৩ সালে তিনি দ্য প্যাট্রিয়ট (২০০০) এ গ্যাব্রিয়েল মার্টিন চরিত্রে, মনস্টার্‌স বল (২০০০) এ সনি গ্রোটোভ্‌স্কি চরিত্রে, অ্যা নাইট্‌স টেল (২০০১) এ উইলিয়াম থেচার চরিত্রে, দ্য ফোর ফিদারস্‌ (২০০২) এ হ্যারি ফিভারশ্যাম চরিত্রে, দ্য অর্ডার (২০০৩) এ আলেক্স বার্নিয়ার চরিত্রে, নেড কেলি'' (২০০৩) এ নেড কেলি চরিত্রে অভিনয় করেন। ২০০১ সালে তিনি ন্যাশনাল অ্যাসোসিয়েশন অফ থিয়েটার অউনার্স থেকে "আগামীর পুরুষ তারকা" খেতাব লাভ করেন।
ব্রোকব্যাক মাউন্টেন চলচ্চিত্রের পরে তিনি ২০০৬ সালে অস্ট্রেলীয় চলচ্চিত্র ক্যান্ডি এ অভিনয় করেন। নেইল আর্মফিল্ড পরিচালিত চলচ্চিত্রটি ১৯৯৮ সালে প্রকাশিত উপন্যাস ক্যান্ডি: অ্যা নভেল অফ লাভ অ্যান্ড এডিকশন অবলম্বনে নির্মিত। এতে তিনি একজন তরুণ মাদকসেবী ডেন কার্টার চরিত্রে অভিনয় করেন, যার পরামর্শক চরিত্রে অভিনয় করেছিলেন জেফ্রি রাশ। এই চরিত্রের জন্য তিনি ফিল্ম ক্রিটিকস সার্কেল অফ অস্ট্রেলিয়া পুরস্কার এ শ্রেষ্ঠ অভিনেতার পুরস্কারের মনোনয়ন লাভ করেন। পরের বছর তিনি মার্কিন সঙ্গীতশিল্পী বব ডিলান চরিত্রে আ'ম নট দেয়ার চলচ্চিত্রে অভিনয় করেন। টড হাইন্‌স পরিচালিত এই চলচ্চিত্রের জন্য তিনি ২০০৮ সালের ২৩ ফেব্রুয়ারি বাকি অভিনয়শিল্পী, পরিচালক ও অভিনয়শিল্পী নির্বাচকের সাথে মরণোত্তর ইনডিপেন্ডেন্ট স্পিরিট রবার্ট আল্টম্যান পুরস্কার অর্জন করেন।
লেজার ক্রিস্টোফার নোলান পরিচালিত সুপারহিরো চলচ্চিত্র দ্য ডার্ক নাইট চলচ্চিত্রে দ্য জোকার অভিনয় করেন, যা ২০০৮ সালে তার মৃত্যুর ছয় মাস পর মুক্তি পায়। এই ছবিতে তার অভিনয়ের জন্য তিনি মরণোত্তর শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন, যা তাঁর পরিবার গ্রহণ করে এবং সেরা পার্শ্ব অভিনেতার জন্য গোল্ডেন গ্লোব পুরস্কার লাভ করেন, যা তাঁর পক্ষ থেকে নোলান গ্রহণ করেন। এছাড়া তিনি সেরা পার্শ্ব অভিনেতার জন্য বাফটা পুরস্কার, সেরা পার্শ্ব অভিনেতার জন্য লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার ও অস্ট্রেলিয়ান ফিল্ম ইনস্টিটিউট থেকে সেরা আন্তর্জাতিক অভিনেতার খ্যাতি অর্জন করেন। ২০০৮ সালের ২২ জানুয়ারি মারা যাওয়ার পূর্বে তিনি দ্য ইমাজিনেরিয়াম অফ ডক্টর পার্নাসাস চলচ্চিত্রের অর্ধেক কাজ করে যান। পরিচালক টেরি ইলিয়াম লেজারের শেষ কাজকে পর্দায় দেখাতে জনি ডেপ, জুড ল ও কলিন ফারেলদের চরিত্রসমূহ পরিবর্তন করেন।
ব্যক্তিগত জীবন
লেজার দাবা খেলায় দক্ষ ছিলেন। তিনি ১০ বছর বয়সে পশ্চিম অস্ট্রলিয়ার জুনিয়র দাবা চ্যাম্পিয়নশিপ জিতেন। পরবর্তীতে তিনি অন্যান্য দাবাড়ুদের সাথে ওয়াশিংটন স্কয়ার পার্কে দাবা খেলতেন। তার মৃত্যুর সময় তিনি অ্যালান স্কট রচিত ১৯৮৩ সালের দাবা সম্পর্কিত উপন্যাস দ্য কুইন্‌স গ্যাম্বিট অবলম্বনে তিনি চলচ্চিত্র নির্মাণ ও অভিনয় করতে চেয়েছিলেন। এটি তার পরিচালিত প্রথম চলচ্চিত্র হতে পারত।
সম্পর্ক
লেজারের অভিনেত্রী লিসা জেন, হিদার গ্রাহাম ও নাওমি ওয়াটসদের সাথে সম্পর্ক ছিল। ২০০৪ সালে ব্রোকব্যাক মাউন্টেন চলচ্চিত্রের সেটে মিশেল উইলিয়ামসের সাথে তার সাক্ষাৎ হয় এবং তিনি তার সাথে ডেটিং দিতে শুরু করেন। ২০০৫ সালের ২৮ অক্টোবর নিউ ইয়র্কে তাদের মেয়ে মাটিল্ডা রোজ জন্মগ্রহণ করেন। মাটিল্ডার ধর্মপিতামাতা হলেন জেক ইলেনহল ও বিজি ফিলিপস। ২০০৬ সালের জানুয়ারিতে তার নিউ সাউথ ওয়েলসের ব্রন্তের বাড়িটি বিক্রি করে যুক্তরাষ্ট্রে চলে যান এবং মিশেল উইলিয়ামসের সাথে ২০০৫ থেকে ২০০৭ সাল পর্যন্ত ব্রুকলিনের বোরাম হিলে থাকতেন। ২০০৭ সালের সেপ্টেম্বরে মিশেলের বাবা সিডনির ডেইলি টেলিগ্রাফকে জানায় লেজার আর মিশেলের সম্পর্কের অবসান হয়েছে।
মৃত্যু
২০০৮ সালের ২২ জানুয়ারি তাঁর গৃহপরিচারিকা দুপুর ২:৪৫ মিনিটে তাকে তাঁর বিছানায় অজ্ঞান অবস্থায় পায়। প্যারামেডিক্স ও ইমার্জেন্সি মেডিকেল টেকনিশিয়ানরা তাকে ৩:৩৬ মিনিটে মৃত ঘোষণা করে।
হিমাংশু শর্মা
হিমাংশু শর্মা (हिमांशु शर्मा; জন্ম: ২০ আগস্ট ১৯৮১) একজন ভারতীয় চিত্রনাট্যকার, চলচ্চিত্র প্রযোজক ও অভিনেতা। তিনি ব্যবসাসফল তনু ওয়েডস মনু ধারাবাহিক (২০১১ ও ২০১৫), রাঞ্ঝনা (২০১৩), অতরঙ্গি রে (২০২১) চলচ্চিত্রের লেখনীর জন্য সর্বাধিক পরিচিত। তিনি তনু ওয়েডস মনু: রিটার্নস চলচ্চিত্রের জন্য শ্রেষ্ঠ মৌলিক চিত্রনাট্য ও সংলাপ বিভাগে জাতীয় চলচ্চিত্র পুরস্কার এবং শ্রেষ্ঠ সংলাপ বিভাগে ফিল্মফেয়ার পুরস্কার অর্জন করেন।
প্রারম্ভিক জীবন
হিমাংশু শর্মা ১৯৮১ সালের ২০শে আগস্ট উত্তরপ্রদেশের লখনউয়ে জন্মগ্রহণ করেন। তার পিতা জীবন শর্মা উত্তরপ্রদেশের পর্যটন কর্মকর্তা এবং মাতা শ্যামা শর্মা। তার এক ছোট বোন ও এক ছোট ভাই রয়েছে। হিমাংশু লখনউয়ের স্প্রিং ডেল কলেজে পড়াশোনা করেন এবং পরে দিল্লি বিশ্ববিদ্যালয়ের কিরোড়ি মল মহাবিদ্যালয় থেকে ২০০২ সালে স্নাতক সম্পন্ন করেন। কিরোড়ি মলে তিনি মঞ্চনাটকে অভিনয় করতেন।
কর্মজীবন
হিমাংশু এনডিটিভিতে একটি স্বাস্থ্য বিষয়ক অনুষ্ঠানের লেখক হিসেবে তার কর্মজীবন শুরু করেন। তিনি ছয়মাস এই অনুষ্ঠানের লেখক হিসেবে কাজ করেন। পরবর্তীকালে তিনি মুম্বইয়ে পাড়ি জমান এবং সহকারী পরিচালক হিসেবে কাজ শুরু করেন। ইতোমধ্যে তিনি সে সময়ে প্রতিষ্ঠিত টিভি পরিচালক ও প্রযোজক আনন্দ এল. রাইয়ের সাথে পরিচিত হন এবং তার সহকারী হিসেবে কাজ শুরু করেন। তিনি সনি টিভির কুসুম, সাব টিভির ভূতওয়ালা-সহ বেশ কয়েকটি টিভি ধারাবাহিকের কাহিনি লিখেন। তিনি স্ট্রেঞ্জার্স (২০০৭) দিয়ে চলচ্চিত্রের লেখক হিসেবে আত্মপ্রকাশ করেন। রাজ কুন্দ্রা প্রযোজিত এই চলচ্চিত্রে শ্রেষ্ঠাংশে অভিনয় করেন নন্দনা সেন ও জিমি শেরগিল।
এরপর তিনি আনন্দ এল. রাইয়ের সাথে একাধিক চলচ্চিত্রে কাজ করেন। তিনি তনু ওয়েডস মনু (২০১১) চলচ্চিত্রের জন্য শ্রেষ্ঠ কাহিনি বিভাগে আইফা পুরস্কারের মনোনয়ন লাভ করেন। এরপর তার রচিত রাঞ্ঝনা (২০১৩) চলচ্চিত্রটি ব্যবসাসফল হয়। হিন্দুস্তান টাইমস-এর চলচ্চিত্র বিশ্লেষক অনুপমা চোপড়া লিখেন, "হিমাংশু শর্মার সংলাপ এই চলচ্চিত্রের বিশেষত্ব। সংলাপগুলো বলিষ্ঠ, জাগতিক ও মজার।" তিনি তনু ওয়েডস মনু: রিটার্নস (২০১৫) চলচ্চিত্রের জন্য শ্রেষ্ঠ মৌলিক চিত্রনাট্য ও সংলাপ বিভাগে জাতীয় চলচ্চিত্র পুরস্কার এবং শ্রেষ্ঠ সংলাপ বিভাগে ফিল্মফেয়ার পুরস্কার অর্জন করেন।
রাঞ্ঝনা চলচ্চিত্রের প্রচারণাকালে তার জিরো (২০১৮) চলচ্চিত্রের ধারণা আসে, যেখানে গল্পের মূখ্য চরিত্র বামন আকারের হবে। অতরঙ্গি রে (২০২১) চলচ্চিত্রটি লিখতে তার সময় লাগে দুই বছর। ডিজনি+হটস্টারে মুক্তির দেওয়ার পর চলচ্চিত্রটি এই ওটিটি পরিষেবার সর্বাধিকবার দেখা চলচ্চিত্র হয়ে ওঠে। তবে চলচ্চিত্রটি এতে প্রদর্শিত মানসিক অসুস্থতার জন্য সমালোচিত হয়। এই চলচ্চিত্রের জন্য তিনি শ্রেষ্ঠ কাহিনি বিভাগে দ্বিতীয় আইফা পুরস্কারের মনোনয়ন লাভ করেন। চিত্রনাট্যকার কনিকা ঢিল্লোঁর সাথে বিবাহ বন্ধনে আবদ্ধ হওয়ার পর তিনি ও কণিকা একত্রে রক্ষা বন্ধন (২০২২) চলচ্চিত্রের চিত্রনাট্য লিখেন।
ব্যক্তিগত জীবন
তিনি আন্তর্জাতিক চলচ্চিত্র ও টেলিভিশন ক্লাব এএএফটির সদস্যা। এছাড়া তিনি প্রযোজনা প্রতিষ্ঠান কালার ইয়েলো প্রডাকশন্সের সদস্য।
ফ্লয়েড ডান
ফ্লয়েড ডান একজন তড়িৎ প্রকৌশলী।
জীবনী
ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন।
চান্দুরবাজার
চান্দুরবাজার (Chandurbazar) ভারতের মহারাষ্ট্র রাজ্যের অমরাবতি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চান্দুরবাজার শহরের জনসংখ্যা হল ১৭,৬৩৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চান্দুরবাজার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
লেক্সিয়াস ডার্টিয়া
ডার্ক আর্চডিউক (বৈজ্ঞানিক নাম: Lexias dirtea (Fabricius)) এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ২ এর তালিকার অন্তর্ভুক্ত।
উপপ্রজাতি
ডার্ক আর্চডিউক এর প্রজাতিগুলো হলো-
ভারতে প্রাপ্ত ডার্ক আর্চডিউক এর উপপ্রজাতি
ভারতে সাধারণত ডার্ক আর্চডিউক এর যে উপপ্রজাতি দেখা যায় তা হল-
বিস্তার
এই প্রজাতি ভারত এর সিকিম থেকে অরুণাচল প্রদেশ পর্যন্ত , ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী এবং পুরুষ প্রকার ভিন্ন প্রকৃতির হয়। এরা লেক্সিয়াস চাইনিপারডাস এর সাথে ভীষনরকম সাদৃশ্যযুক্ত।
পুরুষ
ডানার উপরিতল মখমল কালো বর্নের। সামনের ডানায় কোস্টা বরাবর কয়েকটি নীলচে সাদা বিন্দু এবং শীর্ষভাগ অথবা অ্যাপেক্স এর সামনে একটি স্পষ্ট ছোট সাদা ছোপ দৃশ্যমান। ধাতব সবজে-নীল সাবটার্মিনাল ছোপের সারি বন্ধনীর মত গঠন সৃস্টি করেছে যা অ্যাপেক্স এর দিকে যায়নি; ডানার মধ্যভাগ থেকে টর্নাস পর্যন্ত বিস্তৃত। পিছনের ডানায় পোস্ট ডিসকাল এবং সাবটার্মিনাল অংশ জুড়ে ৭-৯মিলিমিটার চওড়া নীলচে বেগুনি বন্ধনী বিদ্যমান যা বহিঃপ্রান্তে প্রতিটি শিরামধ্যে একটি করে কালো ছোপ দেখা যায়।
ডানার নিম্নতল ঘন উজ্জ্বল বাদামী বর্নের এবং উপরিতলের অনুরূপ ছোপযুক্ত তবে ছোপগুলি হলদেটে।
স্ত্রী
স্ত্রী প্রকার পুরুষ অপেক্ষা আকারে বড় এবং ডানার উপরিতল কালো। উভয় ডানার বেস, কোস্টা, ডিসকাল এবং সাবটার্মিনাল অংশ-সর্বত্র নীলচে সাদা ছোট ছোপের সারি দ্বারা আকর্ষনীয় ভাবে চিত্রিত। সামনের ডানার ২ এবং ৩ নং শিরামধ্যস্থ ডিসকাল ছোপদুটি অপেক্ষাকৃত বৃহৎ এবং সেল মধ্যস্থ ছোপগুলি হলুদ বর্নের। ডানার নিম্নতলে সামনের ডানা শীর্ষ অথবা অ্যাপেক্স এর কাছের এবং সেল এর ছোপগুলি হলুদ। পিছনের ডানা হলদে এবং সবজের মিশ্রন এবং হলুদ ছোপযুক্ত।
আচরণ
Archduke (butterfly) বর্গভুক্ত প্রজাতিরা Euthalia বর্গের প্রজাতিদের, বিশেষত মোরাম, Redtail marquis এবং Banded marquis এর সাথে ঘনিস্ট সম্পর্কযুক্ত। উক্ত দুই বর্গের (Genus) অন্তভুক্ত প্রজাতির স্বভাব এবং আচরনগত প্রভূত মিল খুঁজে পাওয়া যায়। গ্রেট আর্চডিউক দুর্লভ প্রজাতি। এরা পার্বত্য অঞ্চলে নীচু উচ্চতাযুক্ত (১০০০ মিটার) ঘন বনাঞ্চলের বাসিন্দা। পাকা অথবা পচা ফল এবং পশুদের বিষ্ঠার প্রতি এদের আকর্ষন সুবিদিত এবং এরা মাটি অথবা পাথরের ভিজে ছোপে অবস্থান করে, খাদ্যরস এবং খনিজ লবণ আহরন করে। এদের উড়ান অবিকল Euthalia বর্গের প্রজাতিদের মত।
বিবলিওতেকা এউরোপেয়া দি ইনফরমাসিওনে এ কুলতুরা
বিবলিওথেকা ইউরোপিয়া দি ইনফরম্যাজিওনে এ কুলতুরা (Biblioteca Europea di Informazione e Cultura, সংক্ষেপে: বিইআইসি, BEIC, "তথ্য ও সংস্কৃতির ইউরোপীয় গ্রন্থাগার") একটি নতুন আধুনিক গ্রন্থাগার উপলব্ধির জন্য ইতালির মিলানে অবস্থিত একটি চলমান প্রকল্প। এটি ১৯৯০ এর দশকের শেষের দিকে শুরু হয়েছিল, যখন আন্তোনিও পাডোয়া-শিওপ্পা প্রথমবারের মতো মিলান শহর এবং ইতালীয় সাংস্কৃতিক ঐতিহ্য এবং কার্যক্রম এবং পর্যটন মন্ত্রণালয়ের কাছে ধারণাটি উত্থাপন করেন। লাইব্রেরি দুটি প্রধান বিভাগে বিভক্ত: অফলাইন এবং অনলাইন।
বিইআইসি ডিজিটাল লাইব্রেরি
থাম্ব| চিত্রণ, [[Giovanni Giorgi (engraver)|জিওভান্নি জিওরগি দ্বারা খোদাই করা, জিরোলামো ফ্যাব্রিসিও ডি'অ্যাকুয়াপেনডেন্টের অপারেশনস চিরুর্গিকা (১৬৮৫) থেকে - বিইআসি কর্তৃক প্রদর্শিত ঐতিহাসিক চিত্রগুলির মধ্যে একটি]] ২০১২ সালের ৩০শে নভেম্বর বিইআইসি ডিজিটাল লাইব্রেরির (BeicDL) উদ্বোধন করা হয়েছিল এবং এতে ২৭,০০০ এর বেশি বেশি ডিজিটাল বস্তু এবং ৩,০০০ প্রণেতা রয়েছে৷ বিষয়গুলি শব্দার্থিক সংগ্রহে প্রকাশ করা হয় এবং ওয়েবের মাধ্যমে অবাধে প্রবেশাধিকারযোগ্য।
লোম্বারদিয়া আঞ্চলিক আইনি জমার সংরক্ষণাগার
১৫ এপ্রিল ২০০৪-এর ইতালীয় আইন ১০৬ অনুসারে সমস্ত ইতালীয় অঞ্চলকে আইনি জমার জন্য জমা দেওয়া সমস্ত বিষয়বস্তু সংগ্রহ করতে হবে। লোম্বারদিয়া অঞ্চল মিলানের বিবলিওথেকা ন্যাজিওনালে ব্রেইডেনসের সমর্থনে, বিইআইসিকে তার প্রকাশিত নথির সংরক্ষণাগারের ব্যবস্থাপনার দায়িত্ব অর্পণ করেছে। আর্কাইভের নিজস্ব অনলাইন পাবলিক অ্যাক্সেস ক্যাটালগ রয়েছে।
পাওলো মন্টি আর্কাইভ
থাম্ব|বাম| পাওলো মন্টির Serie fotografica (Venezia, 1971), বিইআইসি দ্বারা একটি [[মুক্ত লাইসেন্স|উন্মুক্ত লাইসেন্সের অধীনে মুক্ত]] ২০০৮ সালে বিইআইসি পুরো পাওলো মন্টি আর্কাইভ অধিগ্রহণ করে, যা ইতালীয় সাংস্কৃতিক ঐতিহ্য ও ক্রিয়াকলাপ মন্ত্রণালয়ে উল্লেখযোগ্য ঐতিহাসিক আগ্রহের কথা ঘোষণা করে। ২২৩,০০০ নেগেটিভ, ১২,২৪৪টি প্রিন্ট এবং ৭৯০টি কেমিগ্রামেরও বেশি গণনাকৃত আর্কাইভকে তালিকাভুক্ত করা হয়েছে এবং জনসাধারণের জন্য উন্মুক্ত করা হয়েছে।
বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট
১৯৮৭ সালে প্রতিষ্ঠিত বিড়লা ইনস্টিটিউট অফ লিবারেল আর্টস অ্যান্ড ম্যানেজমেন্ট সায়েন্সেস হলো কলকাতায় অবস্থিত একটি স্বায়ত্তশাসিত অলাভজনক শিক্ষাপ্রতিষ্ঠান যেটি পশ্চিমবঙ্গ সমিতি নিবন্ধন আইন ১৯৬১ অধীন নিবন্ধিত তথা বিড়লা শিক্ষাপ্রতিষ্ঠান গোষ্ঠির একটি অঙ্গ। এই শিক্ষাপ্রতিষ্ঠানটি উদার শিল্প শিক্ষার বিকাশের প্রতি প্রতিশ্রুতিবদ্ধ।
শিক্ষাদীক্ষা
শিক্ষা প্রতিষ্ঠানটি পশ্চিমবঙ্গ রাষ্ট্রীয় কারিগরী পরিষদ কর্তৃক স্বীকৃত। জনসংযোগ, ফ্যাশন ডিজাইন, গণযোগাযোগ, মন্টেসরি শিক্ষা, অভ্যন্তরীণ সজ্জা ও নকশা, কর্মী পরিচালন, মানবসম্পদ উন্নয়ন, বিপণন পরিচালনা, বিজ্ঞাপন ব্যবস্থাপনা, ভ্রমণ ও পর্যটন পরিচালনা এবং টেক্সটাইল ডিজাইন এইসব বিষয়গুলি এখানে পড়ানো হয়। কল সেন্টার এবং মেডিকেল ট্রান্সক্রিপশন বিষয়গুলিও এখানে পড়ানো হয়। সাধারণ পাঠ্যক্রম ছাড়াও শিক্ষাস্থানটি বিভিন্ন রকমের সাংস্কৃতিক ক্রিয়াকলাপকে পৃষ্ঠপোষকতা করে। শিক্ষার্থীদের শেখার ক্ষমতা আরো পরিপূরক করতে প্রকল্পকার্য্য, সেমিনার এবং সাইট ভিজিটের আয়োজন নিয়মিত শিক্ষাস্থান কর্তৃপক্ষ দ্বারা করা হয়।
ছাত্রজীবন
বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট মনে করে যে প্রতিটি শিক্ষিত ব্যক্তির একজন চৌকস খেলোয়াড়ের মতো সাধারণ সাংস্কৃতিক ঐতিহ্য সম্পর্কে কিছুটা জ্ঞান থাকা থাকে আরম্তভ করে বিবিধ বৌদ্ধিক বিভাগে চিন্তাভাবনার শক্তি তথা কেবলমাত্র মন এবং কল্পনা শক্তির প্রয়োগ করে আনন্দ পেতে সক্ষম হওয়া উচিত।
আল আশরাফ মসজিদ
আল-আশরাফ মসজিদ (আরবি: مسجد ومدرسة الأشرف برسباي) বা সুলতান আল আশরাফ বার্সবায়ের মাদ্রাসা /মসজিদ মিশরের কায়রোতে অবস্থিত মসজিদ ও মাদ্রাসার একটি ঐতিহাসিক কমপ্লেক্স। মসজিদটি মামলুক আমলে নির্মিত হয়েছিল বুর্জি সুলতান আল-আশরাফ আল-বার্সবায়ে। কমপ্লেক্সটিতে একটি মসজিদ-মাদ্রাসা, মাজার এবং সুফি থাকার ব্যবস্থা রয়েছে মসজিদটি এর নকশা দ্বারা চিহ্নিত করা হয়েছে, এতে মার্বেল এবং দাগযুক্ত কাচের জানালা অন্তর্ভুক্ত রয়েছে।
ইতিহাস
মসজিদ কমপ্লেক্সটি সার্কাসিয়ান সুলতান বার্সবে দ্বারা নির্মিত হয়েছিল, যিনি ৮২৫/১৪২২ থেকে ৮৪১/১৪৩৮ সাল পর্যন্ত মামলুক সাম্রাজ্যের শাসন করেছিলেন। বার্সবেয়ের একচেটিয়া বাণিজ্য নীতিতে বিলাসবহুল সামগ্রীর উপর বিধিনিষেধ এবং মরিচের মতো মশলার জন্য নির্ধারিত দাম অন্তর্ভুক্ত ছিল, তার বিষয়গুলি পঙ্গু করে দিয়েছিল এবং মিশর ও ইউরোপের মধ্যে বাণিজ্যকে ব্যাহত করেছিল। তবে, বাণিজ্যিক রুট নিয়ন্ত্রণ এবং ধর্মীয় সংখ্যালঘুদের উপর করের ফলেও মামলুকরা কায়রোতে অনেকগুলি ছোট থেকে মাঝারি আকারের বিল্ডিংগুলির নির্মাণের জন্য তহবিল সরবরাহ করতে সক্ষম হয়েছিল, প্রায়শই মাদ্রাসা এবং খানকাহ সমন্বিত তুলনামূলক ছোট মসজিদ নির্মাণ সহ।  বার্স্বে ফলস্বরূপ, কায়রোতে বিভিন্ন কাঠামো তৈরি করে এবং মাদ্রাসা এবং আলোকিত কুরআন ব্যবহারকে উত্সাহিত করেছিল।  তিনি ৮২৬ / ১৪২৪ খ্রিস্টাব্দে আল-আশরাফ মসজিদ নির্মাণ শুরু করেন।
নির্মাণকৌশল
আল-আশরাফ মসজিদটি সুলতান আল-আশরাফ বার্সবায়ের বৃহত্তম কমপ্লেক্সের মধ্যে রয়েছে, যেখানে, একটি মসজিদ-মাদ্রাসা, একটি মাজার এবং সুফি আবাসন রয়েছে। সূফী থাকার জায়গাটি তখন থেকেই ধ্বংস হয়ে গেছে তবে। কমপ্লেক্সের উপরের গম্বুজটি জ্যামিতিক খোদাই করা পৃষ্ঠতল বিশিষ্ট একটি গম্বুজটির প্রাথমিক।
মসজিদটি বিশ বাই পনের মিটার দীর্ঘ। মসজিদের অভ্যন্তরে মার্বেল মোজাইক দিয়ে তৈরি, উভয় পক্ষের উত্থিত ইওয়ানাসহ একটি কেন্দ্র আইল, শাস্ত্রীয় রাজধানী সহ তোরণ এবং দুটি সারি জানালা রয়েছে। মসজিদের দক্ষিণ পূর্ব প্রাচীরটি যেখানে মিহরাব এবং মিনবার অবস্থিত। মিনবারটি সাজানো হয়েছে যখন মিহরাব মসজিদের অন্যান্য বৈশিষ্ট্যের তুলনায় কম অলঙ্কৃত। এই সময়ের মধ্যে সহজ মিহরাব সূফী ব্রাদারহুডদের বিনয়ের প্রতিচ্ছবি হিসাবে কাজ করেছিল সমাধি কক্ষটি অসাধারণ রঙের কাঁচের জানালা দিয়ে প্রজ্জ্বলিত এবং মসজিদের উত্তর দিকে অবস্থিত। বারস্বেয়ের সেনোটাফটি মিহরাবের সামনে অবস্থিত এবং এটি মার্বেল দ্বারা তৈরি।
বিল্ডিং কারুশিল্পের প্রকৃতি এবং অন্যান্য কারিগরদের তুলনায় নির্মাতাদের আপেক্ষিক স্থিতিশীলতার কারণে আল-আশরাফ মসজিদ একটি উচ্চারিত আঞ্চলিক পরিচয় বজায় রাখে - চাক্ষুষ বাহ্যিক ঐতিহ্য এবং কৌশলতে আবদ্ধ। ভল্টড ইওয়ানদের চারপাশে মূল শিলালিপিটি পাথরের খোদাই করা একটি কাজের একটি বিরল উদাহরণ, যার অর্থ ভবনের রক্ষণাবেক্ষণ ও কর্মচারীদের জন্য কীভাবে মুদ্রা ব্যয় করা হয়েছিল তা ভবনের অধ্যক্ষদের চিরস্থায়ী অনুস্মারক হিসাবে পরিবেশন করা। এই বৈশিষ্ট্যটি সুলতান এবং কায়রোবাসীদের মধ্যে স্বচ্ছতা এবং যোগাযোগের অনুভূতির দিকে ইঙ্গিত করে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১৫০০ মিটার
২০০৮ অলিম্পিক গেমসে পুরুষদের ১৫০০মিটার দৌড়ানোর প্রতিযোগিতা আগস্টের ১৫ থেকে ১৯ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতা নির্ণায়ক মাপকাঠি ছিল ৩:৩৬.৬০সেকেন্ড (A মান) এবং ৩:৩৯.০০সেকেন্ড (B মান)।
মাদক পরীক্ষায় প্রাথমিক বিজয়ী বাহরিনের রশিদ রামজির রক্তে রক্ত-বর্ধক CERA পাওয়া যাওয়ায় ১৮ই নভেম্বর ২০০৯ কিপরোপকে বিজয়ী ঘোষণা করা হয়।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
সেমিফাইনাল
প্রত্যেক হিটের প্রথম পাঁচজন (Q) ও সবমিলিয়ে পরবর্তী সেরা (q) দুইজনকে নিয়ে ফাইনাল অনুষ্ঠিত হয়।
আইটিসি হোটেল
আইটিসি হোটেল ভারতের একশটি বড় হোটেলগুলোর মধ্যে ২য় । যেটা নিউ দিল্লীর গুরগাওয়ে অবস্থিত আইটিসি গ্রীন সেন্টারে্র হোটেল বিভাগের প্রধান কার্যালয়ে অবস্থিত। ভারতের স্বনামধন্য সটারউড হোটেল এবং রিসোর্ট এর মালিকসত্ব আইসিটি হোটেলের মালিক।। এই হোটেলটি আইটিসি লিমিটেড(পূর্বে ইন্ডিয়া টোবাকো কোম্পানি) এর একটি অংশ। আইটিসি হোটেল নিয়মিতভাবেই এশিয়ার মধ্যে সবচেয়ে বেশি আতিথেয়তা প্রদানকারী প্রতিষ্ঠান হিসেবে মনোনয়ন পেত।
ইতিহাস
১৯৭৫ সালের ১৮ই অক্টোবর চেন্নাইয়ে “চোলা” নামের একটি হোটেল শুরু করেই আইটিসি লিঃ তাদের হোটেল ব্যবসা শুরু করে। ২০০৬ সাল নাগাদ এই প্রতিষ্ঠান ৭৫টি ভিন্ন যায়গায় ১০০টি হোটেল এর মালিকানা লাভ করে। আইটিসি হোটেলের তাদের অতিথিদেরকে রাজসিক সেবা দেওয়ার একটি খ্যাতি ছিল।
বুখারা,পেশোয়ার,দাকশিন,দমফুক এবং কাবাব ও কারি’স এখন আইটিসি লিমিটেডের নামকরা রেস্তোরা।ভারতের বাজারে খাদ্য পণ্য ও রান্নাঘরের জিনিস্পত্রের জন্য এর খ্যাতি রয়েছে।
ভারতের সবচেয়ে বেশি চিত্রশিল্প সংগ্রহশালা রয়েছে এই হোটেলে।তারা কোলকাতাতে এর একটি জাদুঘর করার পরিকল্পনা করেছিল।
চিত্র সংগ্রহশালা
১৯৭৫ সাল থেকে আইসিটি হোটেল ৫০জনের বেশি ভারতীয় শিল্প হতে তাদের চিত্র সংগ্রহ করেছিল তাদের মধ্যে কয়েকজন হলঃ এ.জে সুব্ররামায়ন,কৃশান খান্না,যতিন দাশ,রাম কুমার,এম.এফ হুসাইন,এফ.এন সৌজা,জে সোয়ামিন্থান,তায়েব মেহতা,অঞ্জলি এলা মেহন,আকবর পাদামসে,এ.রামচন্দন,সতীশ গুজরাল,মিরা মুখার্জি,জামিনি রায়,বিকাশ ভট্টাচার্য,সঞ্জয় ভট্টাচার্য,গপি গাজয়ানি,বিরেন দে,কিম মিশেল, জে.আর সান্তোষ এবং অর্পিতা সিং।
পিংক ফ্লয়েড কর্তৃক রেকর্ডকৃত অপ্রকাশিত গানের তালিকা
পিংক ফ্লয়েড প্রচুর গান এবং বিষয়াদি পরিবেশন বা রেকর্ড করেছিল যা তাদের কোনও একক বা অ্যালবামে আনুষ্ঠানিকভাবে প্রকাশিত হয়নি। শুধুমাত্র যেগুলির অস্তিত্ব নির্ভরযোগ্যভাবে নিশ্চিত করা যেতে পারে কেবল সেগুলিই এখানে তালিকাভুক্ত করা হয়েছে। নিচে তালিকাভুক্ত বেশিরভাগই গান বুটলেগ রেকর্ডিংয়ে বিদ্যমান।
পূর্বের বেশিরভাগ অপ্রকাশিত সঙ্গীত নভেম্বর ২০১৬ সালে দ্য আর্লি ইয়ার্স ১৯৬৫–১৯৭২ বক্স সেটে সংকলিত হয়েছিল, যেগুলির প্রথম অফিসিয়াল মুক্তি তথ্য বিদ্যমান।
"রিচার্ড'স রেভ আপ"
১৯৬৮ সালের ১৩ ফেব্রুয়ারি অ্যা সোসারফুল অব সিক্রেট্‌স সেশনের সময় রেকর্ড করা হয়েছিল।
"ফ্ল্যাপডুডল ডিলিং"
"ফ্ল্যাপডুডল ডিলিং" ১৯৬৬ সালে ব্যারেট-যুগের পিংক ফ্লয়েডের পরিবেশন করা একটি ইন্সট্রুমেন্টাল গান। গানটির শিরোনাম রজার ওয়াটার্সের ভাবনায় এসেছে বলে মনে করা হয়। গোলাপী ফ্লয়েড কখনও গানের একটি স্টুডিও সংস্করণ রেকর্ড করেনি, [২] তবে, ১৯ October66 সালের ১৪ ই অক্টোবর ইংল্যান্ডের লন্ডনে দ্য অলসেন্টস চার্চ হলে একটি কনসার্টে একটি সংস্করণ সরাসরি রেকর্ড করা হয়েছিল। পিংক ফ্লয়েড কখনও গানটির কোনো স্টুডিও সংস্করণ রেকর্ড করেনি, তবে, ১৪ অক্টোবর ১৯৬৬ সালে ইংল্যান্ডের লন্ডনে দ্য অলসেন্টস চার্চ হলের কনসার্টের একটি সংস্করণ সরাসরি রেকর্ড করা হয়েছিল।
"হ্যাব ইউ গট ইট ইয়েট?"
"হ্যাব ইউ গট ইট ইয়েট?" স্বল্প সময়ের মধ্যে ব্যারেটের লেখা একটি অসমাপ্ত গান যেখানে পিংক ফ্লয়েডের পাঁচটি অংশ ছিল। সেই সময়, ডেভিড গিলমোরকে পঞ্চম সদস্য এবং দ্বিতীয় গিটারবাদক হিসাবে ব্যান্ডে যোগদানের জন্য বলা হয়েছিল, যখন ব্যারেট, যার মানসিক অবস্থা এবং অসুস্থ প্রকৃতির কারণে ব্যান্ড নিয়ে সমস্যা তৈরি হয়েছিল, তার উদ্দেশ্য ছিল বাড়িতে থাকা এবং গান রচনা করা, যেমনটি ব্রায়ান উইলসন দ্য বিচ বয়েসের জন্য করেছিলেন; তবে শীঘ্রই এই ধারণাটি পরিত্যাগ করা হয়েছিল।
বিশ্ব মান দিবস
উৎপত্তি
১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।
থাং সিং নিয়াও
থাং সিং নিয়াও (২২শে মে ১৯০২ - ৫ জানুয়ারি ১৯৯৬) একজন ইন্দোনেশিয়ান -ডাচ নারী অধিকার কর্মী, চিকিৎসক, অর্থনীতিবিদ ও রাজনীতিবিদ ছিলেন। বাটাভিয়ার 'কাবাং আতাস' জেন্ট্রির একটি ধনী ও প্রগতিশীল পেরানাকান পরিবারে জন্মগ্রহণ করে, তিনি শিক্ষা অর্জনের জন্য উৎসাহিত হন, যা সে সময় ইন্দোনেশিয়ান মহিলাদের জন্য অস্বাভাবিক ছিল। উচ্চ বিদ্যালয়ে অধ্যায়ন শেষ করার পর, তিনি একজন খাতা রক্ষক হিসেবে যোগ্যতা অর্জন করেন, কিন্তু সামাজিক নিয়ম নারীদের অফিসের কাজ করতে বাধা দেয় - ফলে তিনি একজন শিক্ষিকা হন। একটি প্রাথমিক বিদ্যালয়ে সংক্ষিপ্তভাবে শিক্ষাদানের পর, ১৯২৪ সালে থাং  অর্থনীতি পড়ার জন্য রটারডামের নেদারল্যান্ডস স্কুল অব বিজনেসে ভর্তি হন। স্নাতক হওয়ার পর, তিনি অর্থনীতিতে স্নাতকোত্তর ও ডক্টরেট অর্জন করেন। ১৯৩২ সালে, তিনি চিকিৎসা বিজ্ঞান বিষয়ে পড়ার জন্য আমস্টারডাম বিশ্ববিদ্যালয়ে ভর্তি হন।
তিনি নেদারল্যান্ডে বিদ্যালয়ের অধ্যায়ন চলাকালে একজন ডাচ মহিলা আন্দোলনকর্মী আলেটা জ্যাকবসের সাথে দেখা করেন এবং মহিলাদের স্বার্থ ও সমান নাগরিকত্বের জন্য সংগঠনের সাথে জড়িত হতে উত্সাহিত হন। তিনি নেদারল্যান্ডস ও ডাচ ইস্ট ইন্ডিজ উভয় ক্ষেত্রে নারীবাদী জার্নালগুলির জন্য প্রবন্ধ লেখার জন্য নারীদের আর্থ-সামাজিক ও  নাগরিক অবস্থার উন্নতির জন্য একজন কর্মী হয়ে ওঠেন। ১৯৩৮ সালে তার ডিগ্রি শেষ করার পর, থাং  বাটাভিয়ায় ফিরে আসেন এবং মহিলাদের ও শিশুদের স্বাস্থ্যের চাহিদার উপর দৃষ্টি নিবদ্ধ করে চিকিৎসা অনুশীলন শুরু করেন। তিনি তার নারীবাদী সম্পৃক্ততা অব্যাহত রেখেছিলেন এবং মহিলাদের ভোটাধিকার জন্য লড়াই করেছিলেন। যখন সরকার শুধুমাত্র ইউরোপীয় মহিলাদের ভোট ও নির্বাচনে দাঁড়ানোর অধিকার দেওয়ার প্রস্তাব করেছিল, তখন তিনি শিক্ষিত মহিলাদের জন্য তাদের জাতি নির্বিশেষে ভোটের অধিকার নিশ্চিত করার জন্য সফলভাবে প্রচার করেছিলেন।
মৃত্যু ও উত্তরাধিকার
থাং ১৯৯৬ সালের ৫ জানুয়ারি আইন্ডহোভেনে মারা যান। চীনে প্রকাশিত তার সামাজিক কর্মকান্ডের জন্য তাকে স্মরণ করা হয় এবং থুং (তাং) পরিবার সম্পর্কে ২০০০ সালে তার জীবনী ফুজিয়ান প্রদেশেরএকটি প্রকাশনায় অন্তর্ভুক্ত করা হয়েছিল।  লিও সূর্যদিনতার লেখা বই প্রমিনেন্ট ইন্দোনেশিয়ান চাইনিস-এ (বিশিষ্ট ইন্দোনেশিয়ান চাইনিজ) তার একটি সংক্ষিপ্ত জীবনীও রয়েছে। মহিলাদের আন্দোলনের জন্য আন্তর্জাতিক আর্কাইভে তার কাগজপত্র দান করা হয়েছিল এবং এখন আমস্টারডামের জেন্ডার ইকুয়ালিটি অ্যান্ড  উইমেন হিস্ট্রি সম্পর্কিত অ্যাট্রিয়া ইনস্টিটিউটে রাখা হয়েছে।
এউরিয়ালে
গ্রিক পুরাণ অনুযায়ী, এউরিয়ালে ছিল দুইজন অমর গর্গনেসদের একজন। তার বোনেরা হল মেডুসা ও স্থেনো। কিছু পুরাণমতে, চোখের দৃষ্টিদ্বারা যে কাউকে পাথরে পরিণত করবার শক্তি ছিল এউরিয়ালের।
রায়ান রেনল্ডস
রায়ান রোডনি রেনল্ডস (ইংরেজি: Ryan Rodney Reynolds) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক টু গাইজ অ্যান্ড আ গার্ল-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা হিলসাইড-এ (১৯৯১-৯৩) বিলি সিম্পসন, ব্লেড: ট্রিনিটি (২০০৪) চলচ্চিত্রে মার্ভেল কমিকস চরিত্র হ্যানিবল কিং এবং এক্স-মেন অরিজিনস: উলভারিন (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি ডেডপুল (চলচ্চিত্র) (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন সার্ভিং ইন সাইলেন্স: দ্য মার্গারেথ ক্যামারমেয়ার স্টোরি, ন্যাশানাল ল্যাম্পুনস ভ্যান উইল্ডার, ফিন্ডারস ফি, জাস্ট ফ্রেন্ডস, ডেফিনিটলি, মেবি, দ্য প্রোপোসাল, দ্য অ্যামিটিভিল হরর, দ্য চেঞ্জ-আপ, স্মোকিং এসেস, অ্যাডভেঞ্চারল্যান্ড, বেরিড, সেফ হাউস ও ক্রিমিনাল চলচ্চিত্রে।
রেনল্ডস ডিসি কমিকস সুপারহিরো হল জর্ডানের চরিত্রে অভিনয় করেছিলেন গ্রিন ল্যান্টার্ন (২০১১) ছবিতে। এছাড়া বিখ্যাত ছবি হ্যারোল্ড অ্যান্ড কুমার গো টু হোয়াইট কাসল ও টেড-এ তিনি ক্যামিও চরিত্রে অভিনয় করেছেন।
পের্সেউস
থাম্ব|পার্সিয়াসের মূর্তি গ্রিক পুরাণে, পের্সেউস ছিল মাইকেনাই এর পের্সেউসীয় বংশের প্রতিষ্ঠাতা। এই পের্সেউসই রাক্ষসী মেদুসাকে বধ করে এবং একটি সামুদ্রিক রাক্ষসকে(ক্রেকেন) বধ করে আন্দ্রোমেদাকে রক্ষা করে ও তাকে বিয়ে করে।
আর্গসে জন্ম
পের্সেউস ছিল দানাই ও জিউসের পুত্র। দানাই ছিল তার পিতা আর্গসের রাজা আক্রিসিউসের একমাত্র সন্তান। একবার আক্রিসিউস এই দৈববাণী শুনলেন যে তিনি তার আপন পৌত্রের হাতে নিহত হবেন। তাই তিনি তার একমাত্র কন্যা দানাইকে কারাগারে বন্দী করেলেন যেন কোনদিনও কোন পুরুষ তার সাথে মিলিত হতে না পারে ও এভাবে তার হত্যাকারীর জন্মও যেন না হয়। কিন্তু একদিন দেবরাজ জিউস স্বর্ণবৃষ্টির আকারে সেই কারাকক্ষে এসে দানাই এর সাথে মিলিত হলেন এবং এর কিছুদিন পরেই পের্সেউসের জন্ম হল। যখন রাজা আক্রিসিউস দেখলো যে তার কন্যা দানাই একটি পুত্রসন্তান প্রসব করেছে, সে নিজ হাতে শিশুটিকে বধ করলো না। কারণ সে ভেবেছিল এতে দেবতারা তার ওপর রেগে যাবে। তাই সে দানাই ও শিশু পের্সেউসকে একটি বাক্সে বন্দী করে বাক্সটি ঝঞ্ঝাবিক্ষুব্ধ সমুদ্রে নিক্ষেপ করলেন। কিন্তু জিউস ঝড় থামিয়ে তার ঔরসজাত পুত্র ও দানাইকে রক্ষা করলেন। তখন বাক্সটি ভাসতে ভাসতে সেরিফস নামক একটি দ্বীপের সৈকতে এসে পড়ল। দিক্তিস নামে এক জেলে তাদের দেখতে পেয়ে উদ্ধার করলো এবং তাদের তার ঘরে নিয়ে গেল। দিক্তিসের ভাই পলিদেক্তেস ছিল দ্বীপটির রাজা।
গর্গন মেদুসাকে বধ করা
কিছুদিন পরে পলিদিক্তিস দানাইকে ভালবেসে ফেলল ও তাকে বিয়ে করতে চাইল এবং পের্সেউসকে দ্বীপ হতে নির্বাসনে পাঠাতে চাইল। তখন পলিদেক্তেস পের্সেউসকে হত্যার জন্য এক ষড়যন্ত্র করল। সে পের্সেউসকে বলল, সে রাজকন্যা হিপ্পোদামিয়াকে বিয়ে করতে চায় কিন্তু হিপ্পোদামিয়াকে উপহার হিসাবে একটি ভাল ঘোড়া দেওয়ার মত সাধ্য তার নেই কারণ সে একজন জেলে। তখন পের্সেউস বলল যে পলিদেক্তেস যদি তার মায়ের পরিবর্তে অন্য কাউকে বিয়ে করতে চায় তাহলে সে উপহার হিসাবে রাক্ষসী মেদুসার মাথাও এনে দিতে রাজি আছে। পলিদেক্তেস বলল যে মেদুসার মাথা যেকোন ঘোড়ার চেয়ে দামী। তখনই পের্সেউস তা মেদুসার মাথা এনে দিতে রাজি হয়ে গেল। এভাবে পলিদেক্তেস কৌশলে পের্সেউসকে মৃত্যুর মুখে ঠেলে দিল। দেবতাদের সাহায্যে পের্সেউস মেদুসাকে বধ করে।
আন্দোমেদার সাথে বিবাহ
পের্সেউস রাক্ষসী মেদুসার মাথা দিয়ে সামুদ্রিক রাক্ষস ক্রেকেনকে পাথর বানিয়ে বধ করেন এবং আন্দ্রোমেদাকে ক্রেকেন এর হাত থেকে রক্ষা করেন। পরবর্তীতে তার সাথে আন্দ্রোমেদার বিয়ে হয়।
বল্লভভাই পটেল বিশ্ববিদ্যালয়
বল্লভভাই পটেল বিশ্ববিদ্যালয় (এসপিইউ) হল ভারতের গুজরাট রাজ্যের বল্লভ বিদ্যানগরের শহরের একটি রাজ্য সরকারি বিশ্ববিদ্যালয়। বিশ্ববিদ্যালয়ের নামকরণ ভারতের লৌহমানব বল্লভভাই পটেলের নামানুসারে করা হয়েছে। এটি ১৯৫৫ সালের অক্টোবর মাসে তৎকালীন বোম্বাই প্রদেশের আইনসভার একটি আইন দ্বারা প্রতিষ্ঠিত হয়েছিল এবং ইউজিসি কর্তৃক ১৯৬৮ সালের অক্টোবর মাসে ইউজিসি আইনের ২(এফ)-এর অধীনে স্বীকৃত হয়েছিল।
নেপালে শিখধর্ম
শিখধর্ম নেপালে সর্বপ্রথম ১৮শতকে প্রবেশ করে। বর্তমানে, নেপালে শিখ ধর্মের লোকেরা সংখ্যালঘু পরিমানে বসবাস করে, ২০১১ সালের আদমশুমারি অনুযায়ী সেখানে প্রায় ৭ হাজারের মত লোক রয়েছে।
পটভূমি
গুরু নানক দেব, শিখ ধর্মের প্রতিষ্ঠাতা, কাঠমান্ডুর বালাজুতে অবস্থিত, বর্তমান সময়কার নানক মাথ নামে পরিচিত এলাকাতে এক বছরেরও অধিক সময় গভীর ধ্যানে কাটিয়ে দেন। এটা মনে করা হয়ে থাকে গুরু নানক ১৫১৬ খ্রিস্টাব্দে মাথ পরিদর্শন করেন।
ব্রিটিশ ইস্ট ইন্ডিয়া কোম্পানির সাথে দ্বন্ধে জড়িয়ে, মহারাণী জিন্দ কাউর, মহারাজা রণজিৎ সিংএর সর্বকনিষ্ঠ স্ত্রী, ২৯ এপ্রিল, ১৮৪৯ সালে পাঞ্জাব থেকে চাকরানীর ছদ্মবেশে নেপালগঞ্জ হয়ে নেপালে পালিয়ে আসতে সক্ষম হন। নেপাল সরকার তাকে আশ্রয় দান করে। পরবর্তীতে, তিনি লন্ডনে চলে যান, কিন্তু যেসব শিখরা নেপালে রয়ে গিয়েছিল তারা সেখানে বসবাস করতে শুরু করে। ভারতীয় সীমান্তের নিকটবর্তী নেপালগঞ্জ অঞ্চলের কিছু এলাকাকে এখনো শিখানপুরবা, যমুনা এবং বানকাটবা বলে ডাকা হয়।
জাতীয় ক্রিকেট লিগ
ইতিহাস ও বিন্যাস
২০১১–১২ থেকে প্রতিযোগিতায় ৮টি দল আছে।২০১৪–১৫ পর্যন্ত প্রত্যেক দল বাকি দলগুলোর সাথে একবার করে খেলে। তবে ২০১৫–১৬ মৌসুম থেকে তা ৪ টি করে দুই স্তরে ভাগ করে দেওয়া হয়। প্রথম স্তরের সর্বোচ্চ দলকে বিজয়ী হিসেবে ঘোষণা করা হয়। প্রথম স্তরের ৪র্থ দল দ্বিতীয় স্তরের নেমে যায় এবং দ্বিতীয় স্তরের ১ম দল প্রথম স্তরে উঠে আসে।
জাতীয় ক্রিকেট লিগ বিজয়ী
জাতীয় ক্রিকেট লিগ জয়ী দলগুলো হলো:
জাতীয় ক্রিকেট লিগ লিস্ট এ বিজয়ী
একদিনের প্রতিযোগিতাটি এখন আর অনুষ্ঠিত হয় না।তার বদলে ঢাকা প্রিমিয়ার ডিভিশন ক্রিকেট লিগ আয়োজন করা হয়।
খারকিভ
খারকিভ ইউক্রেনের দ্বিতীয় বৃহত্তম শহর। দেশটির উত্তরপূর্বে এ শহর অবস্থিত। খারকিভ স্লোবোজহানশনিয়া ঐতিহাসিক অঞ্চলের বৃহত্তম শহর। এটি খারকিভ অব্লাস্ট ও খারকিভ রায়নের প্রশাসনিক কেন্দ্র। সাম্প্রতিকতম হিসাব অনুযায়ী খারকিভের জনসংখ্যা ১৪,৪৩,২০৭।
১৬৫৪ সালে খারকিভ শহর প্রতিষ্ঠিত হয়। ক্ষুদ্র দুর্গ হিসেবে এর পত্তন ঘটলেও এটি ইউক্রেনীয় শিল্পের গুরুত্বপূর্ণ কেন্দ্র হিসেবে আবির্ভূত হয়। ১৯১৯ সালের ডিসেম্বর থেকে ১৯৩৪ সালের জানুয়ারি পর্যন্ত ইউক্রেনীয় সোভিয়েত সমাজতান্ত্রিক প্রজাতন্ত্রের প্রথম রাজধানী ছিল। এরপর কিয়েভকে ইউক্রেনের রাজধানী করা হয়।
খারকিভ ইউক্রেনের অন্যতম প্রধান সাংস্কৃতিক, বৈজ্ঞানিক, শিক্ষা ও পরিবহন কেন্দ্র। আনুনসিয়েশন এবং ডোরমিশিয়ন ক্যাথেড্রাল, মুক্তি সরণির রাজপ্রম ভবন ও খারকিভ জাতীয় বিশ্ববিদ্যালয় এর উল্লেখযোগ্য স্থাপনা । এটি উয়েফা ইউরো ২০১২-এর একটি স্বাগতিক শহর ছিল।
খারকিভের অর্থনীতিতে শিল্পখাত গুরুত্বপূর্ণ ভূমিকা রাখে। যন্ত্রপাতি ও বৈদ্যুতিক শিল্পও এখানে প্রসার লাভ করেছে। মোরোজোভ নকশা ব্যুরো এবং মালিশেভ ট্যাঙ্ক কারখানা (১৯৩০-১৯৮০ এর দশকে ট্যাঙ্ক উৎপাদনে শীর্ষে থাকা প্রতিষ্ঠান), খার্ট্রন (বায়ুস্থান ও নিউক্লীয় বৈদ্যুতিক উৎপাদনের সাথে সম্পর্কিত), টার্বোঅ্যাটম (বায়ুকল উৎপাদন) ও আন্তোনভ (বায়ুযান উৎপাদনকারী) সহ অসংখ্য প্রতিষ্ঠান এখানে কার্যক্রম পরিচালনা করত।
নামের উৎপত্তি
খারকিভ নামটির উৎপত্তি নিয়ে মতভেদ রয়েছে। কোনো কোনো উৎসের তথ্যানুসারে, খারকিভ শব্দটি এর "কিংবদন্তি" প্রতিষ্ঠাতা খারকোর নামানুসারে করা হয়েছে।
খারকিভ শহরের অন্যান্য নামগুলো হলো- চারকো, চারকোভ ও জাখারপোলিস।
ইতিহাস
ব্রোঞ্জ যুগের সাংস্কৃতিক প্রত্নতাত্ত্বিক নিদর্শন খারকিভ শহরে পাওয়া গেছে। স্কাইদ ও সামারিটানরাও এখানে বসবাস করেছে। দ্বিতীয় থেকে ষষ্ঠ শতাব্দীতে এখানে চেরিয়ানোকভ সংস্কৃতির  বিকাশ ঘটেছে।
প্রতিষ্ঠা
নিপ্রো নদীর দক্ষিণতীরবর্তী ইউক্রেনীয় অঞ্চলে (ডান তীরের ইউক্রেন নামেও পরিচিত) ১৬৫৪ সালে যুদ্ধের সূচনা হয়। যুদ্ধের ভয়াবহতা থেকে বাঁচতে অনেকে সেখান থেকে পালিয়ে খারকিভ-এ বসতি স্থাপন করেন। ইতোপূর্বে এই অঞ্চল কসাক হেতমানেতে-র অংশ ছিল। লোপান ও খারকিভ নদীর তীরে ক্রমেই মানুষের আগমন বৃদ্ধি পেতে থাকে।  ইভান ক্রিভোশলিক এই বসতি স্থাপনকারীদের নেতৃত্ব প্রদান করেছিলেন।
চল্লিশ কিলোমিটার পূর্বে চুহিভের একটি স্থানীয় প্রশাসনিক দপ্তর (ভোইভোডে) খারকিভের কার্যক্রম নিয়ন্ত্রণ করত। ভোয়িন সেলিফোন্তোভ ১৬৫৬ সালে এর প্রথম প্রশাসক নিযুক্ত হন। তিনি এখানেনে একটি অস্ত্রোগ বা দুর্গ নির্মাণের কাজ শুরু করেন। সেসময় খারকিভের জনসংখ্যা ছিল ১০০০-এর মতো। এর অর্ধেকই ছিল কসাক। সেলিফোন্তোভ এখানে মস্কো থেকে কার্যক্রম পরিচালনার সুবিধার্থে ৭০ জন কর্মচারী নিয়ে এসেছিলেন।
সিদ্ধার্থ মালহোত্রা
সিদ্ধার্থ মালহোত্রা (জন্ম: ১৬ জানুয়ারি ১৯৮৫) একজন ভারতীয় অভিনেতা এবং মডেল। তিনি সাধারণ হিন্দি চলচ্চিত্রে কাজ করেন। তিনি ফ্যাশন মডেল হিসাবে তার কর্মজীবন শুরু করেছিলেন, কিন্তু অভিনয় ক্যারিয়ারের জন্য এটি ছেড়ে দিয়েছিলেন। ২০১০ সালে করণ জোহরের সহকারী পরিচালক হিসেবে মাই নেম ইজ খান চলচ্চিত্রে কাজ করেন। ২০১২ সালে করণ জোহর পরিচালিত স্টুডেন্ট অফ দ্য ইয়ারে অভিনয়ের মাধ্যমে তিনি অভিনয় জীবনে পা রাখেন।
মালহোত্রা হাসি তো ফাসি (২০১৪), এক ভিলেন (২০১৪) এবং কাপুর অ্যান্ড সন্স (২০১৬) এর মতো ব্যবসায়িকভাবে সফল চলচ্চিত্রগুলিতে অভিনয় করেছিলেন। ক্যারিয়ারের মন্দার পরে, তিনি যুদ্ধের চলচ্চিত্র শেরশাহ (২০২১) এ বিক্রম বাত্রার চরিত্রে অভিনয় করার জন্য প্রশংসা অর্জন করেন এবং সেরা অভিনেতার জন্য ফিল্মফেয়ার পুরস্কারের জন্য মনোনয়ন অর্জন করেন। তিনি ২০২৩ সালে অভিনেত্রী কিয়ারা আদভানিকে বিয়ে করেন।
জীবনের প্রথমার্ধ
মালহোত্রা ভারতের দিল্লির একটি পাঞ্জাবী হিন্দু পরিবারে জন্মগ্রহণ করেন । তার পিতা সুনীল মালহোত্রা মালহোত্রা এবং মা রাইমা মালহোত্রা। তিনি দিল্লীর ডন বস্কো স্কুল, বিড়লা বিদ্যা নিকেতন এবং শহীদ ভগত সিং কলেজে লেখা পড়া করেন। ১৮ বছর বয়সে মডেলিংয়ের মাধ্যমে ক্যারিয়ার শুরু করেন। ২০১২ সালে স্টুডেন্ট অফ দ্যা ইয়ারে অভিনয়ের মাধ্যমে তার অভিনয় জীবনের সূচনা ঘটে।
ক্যারিয়ারের ওঠানামা (২০১৬-২০২০)
থাম্ব|মালহোত্রা ও [[জ্যাকলিন ফার্নান্দেজ|জ্যাকুলিন ফার্নান্দেজের, ১০১৭ সালে তাদের চলচ্চিত্র অ্যা জেন্টলম্যানের প্রচারমূলক অনুষ্ঠানে]]
আলিবাগ
আলিবাগ (Alibag) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ০ মিটার (০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আলিবাগ শহরের জনসংখ্যা হল ১৯,৪৯১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে আলিবাগ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
একিদ্‌না
থাম্ব|গ্রিক পুরাণের চরিত্র একিদনার অবয়ব গ্রিক পুরাণে, একিদ্‌না ছিল ফোর্কিস ও কেতোর সন্তান। তার বোনেরা হল তিনজন গর্গন ও তিনজন গ্রাইয়া। একিদ্না ছিল এক স্ত্রী-ড্রাগন। তার্তারুস ও গেইয়ার পুত্র ভয়ংকর দৈত্য তাইফন ছিল তার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। জিউসের হাতে তাইফন নিহত হয়।
এ এইচ দেলদার আহমেদ
এ এইচ দেলদার আহমেদ পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
প্রাথমিক জীবন
এ এইচ দেলদার আহমেদ খুলনায় জন্মগ্রহণ করেন।
রাজনৈতিক জীবন
এ এইচ দেলদার আহমেদ পাকিস্তানের গণপরিষদের সদস্য ছিলেন। তিনি বাংলা ভাষা আন্দোলনে যুক্ত ছিলেন।
ল্যাম্পপ্রপ্টের মেজেস
গ্রীন ড্রাগনটেল (বৈজ্ঞানিক নাম: Lamproptera meges(Zinken-Sommer)) এক প্রজাতির মাঝারী আকারের প্রজাপতি, যার শরীর ও ডানা মূখ্যত অনুজ্জ্বল কালচে বাদামী বর্নের। এই আশ্চর্যজনক প্রজাপতিটির আংশিক স্বচ্ছ ডানা এবং লম্বা লেজের কারণে প্রথম নজরে ফড়িং মতো দেখায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
আকার
গ্রীন ড্রাগনটেল এর প্রসারিত অবস্থায় ডানার আকার ৪০-৫৫ মিলিমিটার দৈর্ঘ্যের হয়।
উপপ্রজাতি
গ্রীন ড্রাগনটেল এর উপপ্রজাতিগুলো হলো:
বিস্তার
এই প্রজাপতিটি উত্তর-পূর্ব ভারতের আসাম, অরুণাচল প্রদেশ, মণিপুর এবং নাগাল্যান্ড রাজ্যে পাওয়া যায়। এছাড়া মায়ানমার, থাইল্যান্ড, লাওস, ভিয়েতনাম, দক্ষিণ চীন (হাইনান সহ), কম্বোডিয়া এবং পূর্ব মালয়েশিয়া, ইন্দোনেশিয়ান দ্বীপপুঞ্জ, ব্রুনাই এবং ফিলিপাইন এর বিভিন্ন অঞ্চলে এদের দেখা যায়।
বর্ণনা
সামনে ডানা সামনের ডানায় বাইরের দিকে তেরচাভাবে বাঁকানো একটি চওড়া তীর্যক ফ্যাকাশে সবুজ বন্ধনী দেখা যায় যা কোস্টা থেকে ডর্সাম পর্যন্ত বিস্তৃত। এই বন্ধনিটির ঠিক পাশের কালো বন্ধনীটি আগাগোড়া সমান প্রস্থ বিশিষ্ট, যা ল্যামপ্রপ্টের কিউরিয়াস এর ক্ষেত্রে উপরিভাগ বেশী চওড়া, তলায় ক্রমশ সরু হয়েছে। উক্ত বন্ধনীর পাশে ডানার বাইরের অর্দ্ধে কালচে বাদামী চওড়া সীমানা দ্বারা ঘেরা একটি ত্রিভুজাকৃতি স্বচ্ছ অংশ বর্তমান। উক্ত ত্রিভুজাকৃতি স্বচ্ছ অংশটি কালো শিরাসমূহ দ্বারা সুস্পশট ভাবে বিভক্ত। প্বার্শরোয়া কালো।
পিছনের ডানা পিছনের ডানা সংকীর্ণ লম্বাটে, টার্মেন ঢেউ খেলানো এবং ৪নং শিরায় উৎপন্ন একটি খুব লম্বা লেজযুক্ত (২৫-৪০ মিলিমিটার)। সামনের ডানার ফ্যাকাশে সবুজ বন্ধনীটি পিছনের ডানাতেও বিস্তৃত হয়েছে। উক্ত লেজটির গোড়ার দিকের চওড়া অংশ সাদা অথবা ধূসর ছিটাযুক্ত। প্রান্তরোয়া উপরের দিকে কালো। নিচের দিকে সাদা। ডানার নিম্নতলের দাগ-ছোপ বন্ধনী উপরিতলেরই অনুরূপ। উভয় ডানার গোড়া জুড়ে ধূসর সাদা বর্নের চওড়া দাগ বর্তমান। দাগটি সামনের ডানার কোস্টা থেকে পিছনের ডানার ডর্সাম এর নিকট অবধি বিস্তৃত।
শুঙ্গ, মাথা এবং বক্ষদেশ কালো, উদরদেশ ঘন কালচে বাদামী। নিম্নতলে পালপি, বক্ষদেশ এবং উদর ধূসর বর্নের। স্ত্রী এবং পুরুষ প্রকার অনুরূপ,ল্যামপ্রপ্টের কিউরিয়াসএর মত পুরুষ প্রকারে scent organ থাকে না।
আচরণ
এই প্রজাতির উড়ান দ্রুত, ফড়িংএর মত দ্রুতবেগে চক্রাকারে পাক খেয়ে খেয়ে ওড়ে। এমনকি যখন এরা কোন জায়গায় বসে, তখনও এদের ডানা অতি দ্রুতবেগে কাঁপতে থাকে। এদের সাধারনত, জঙ্গলের উন্মুক্ত, রৌদ্রজ্জ্বল অংশে প্রবাহমান জলধারার আশেপাশে সক্রিয় দেখা যায়। এরা সাধারনত একাই থাকে, দলবদ্ধ ভাবে নয়। পার্বত্য জঙ্গলে ১৫২০ মিটার উচ্চতার আশেপাশে এদের দর্শন মেলে এপ্রিল-অক্টোবর পর্যন্ত। নাগা পাহাড়ে ৫০০০ফুট উচ্চতা পর্যন্ত এপ্রিল থেকে অক্টোবর মাস অবধি এদের বিচরন লক্ষ্য করা যায়।
৬৭ নং ওয়ার্ড, কলকাতা পৌরসংস্থা
ওয়ার্ড নং ৬৭, কলকাতা পৌরসংস্থা কলকাতা পৌরসংস্থার বরো নং ৭ এর একটি প্রশাসনিক বিভাগ। এটি ভারতের রাজ্য পশ্চিমবঙ্গ এর দক্ষিণ কলকাতার  তিলজলা (কাটাপুকুর-বেদিয়াডাঙ্গা) এবং কসবা (নাটোর পার্ক-নিউ বালিগঞ্জ-বোসপুকুর) এলাকার অংশ নিয়ে গঠিত।
ভূগোল
৬৭ নং ওয়ার্ডের সীমানাঃ উত্তরে পিকনিক গার্ডেন রোড; পূর্বে রাজকৃষ্ণ চ্যাটার্জি রোড এবং কসবা মৌজা এবং লস্করহাট মৌজার পূর্ব প্রান্তে টানা একটি রেখা; দক্ষিণে বাঁকু বেহারি চাট্টের্জী রোড এবং রাজ কৃষ্ণ চ্যাটার্জি রোড; এবং পশ্চিমে পূর্ব রেললাইন।
ওয়ার্ডটি কলকাতা পুলিশের তিলজলা এবং কসবা থানার এখতিয়ারে।
কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানার অধিকার রয়েছে, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানার এখতিয়ার আছে - নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
মেগ রায়ান
মেগ রায়ান (Meg Ryan; জন্ম: মার্গারেট ম্যারি এমিলি অ্যান হিয়ারা, ১৯ নভেম্বর ১৯৬১) হলেন একজন মার্কিন অভিনেত্রী ও প্রযোজক। রায়ান ১৯৮১ সালে ক্ষুদ্র চরিত্রে কাজের মধ্যে দিয়ে তার অভিনয় জীবন শুরু করেন। ১৯৮২ সালে তিনি সিবিএস টেলিভিশনের সোপ অপেরা অ্যাজ দ্য ওয়ার্ল্ড টার্নস-এ অভিনয় করেন। ১৯৮০-এর দশকের মাঝামাঝি সময়ে তিনি চলচ্চিত্রে পার্শ্ব ভূমিকায় কাজ শুরু করেন এবং প্রমিজড ল্যান্ড (১৯৮৮) চলচ্চিত্রে কাজ করে খ্যাতি অর্জন করেন। পরবর্তীকালে তিনি রব রেইনারের পরিচালনায় প্রণয়ধর্মী হাস্যরসাত্মক হোয়েন হ্যারি মেট স্যালি... (১৯৮৯) ছবিতে অভিনয় করে ব্যাপক জনপ্রিয়তা অর্জন করেন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
১৯৯০-এর দশকে এবং ২০০০-এর দশকের শুরুর দিকে তিনি দেশে ও আন্তর্জাতিক পরিমণ্ডলে জনপ্রিয়তা অর্জন করেন এবং নিজেকে একজন সফল অভিনেত্রী হিসেবে প্রতিষ্ঠিত করেন। এই সময়ে তার উল্লেখযোগ্য কাজসমূহ হল স্লিপলেস ইন সিয়াটল (১৯৯৩), ফ্রেঞ্চ কিস (১৯৯৫), ইউ হ্যাভ গট মেইল (১৯৯৮), এবং কেট অ্যান্ড লিওপল্ড (২০০১)। তন্মধ্যে তিনি স্লিপলেস ইন সিয়াটল ও ইউ হ্যাভ গট মেইল চলচ্চিত্র দুটিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে আরও দুটি গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য ডোরস (১৯৯১), হোয়েন আ ম্যান লাভস আ ওম্যান (১৯৯৪), কারেজ আন্ডার ফায়ার (১৯৯৬), অ্যাডিক্টেড টু লাভ (১৯৯৭), সিটি অব অ্যাঞ্জেলস (১৯৯৮), প্রুফ অব লাইফ (২০০০), এবং দ্য উইমেন (২০০৮)। ২০১৫ সালে ইথাকা চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয়ও করেন।
প্রারম্ভিক জীবন
রায়ান ১৯৬১ সালের ১৯শে নভেম্বর কানেটিকাট অঙ্গরাজ্যের ফেয়ারফিল্ডে জন্মগ্রহণ করেন। তার পিতা হ্যারি হিয়ারা ছিলেন একজন অঙ্কের শিক্ষক এবং মাতা সুজান জর্ডান (ডুগান) ছিলেন একজন অভিনেত্রী ও ইংরেজির শিক্ষক। তিনি জার্মান, আইরিশ, ও পোলীয় বংশোদ্ভূত। তিনি রোমান ক্যাথলিক ধর্মাবলম্বী হিসেবে বেড়ে ওঠেন এবং ফেয়ারফিল্ডের সেন্ট পিয়াস এক্স এলিমেন্টারি স্কুলে পড়াশোনা করেন। তার দুই বোন ডানা ও অ্যানি। তার ভাই অ্যান্ড্রু হিয়ার একজন সঙ্গীতজ্ঞ, তিনি বিলি পিলগ্রিম ব্যান্ডের সদস্য। ১৯৭৬ সালে রায়ানের যখন ১৫ বছর বয়স তখন তার পিতামাতার বিবাহবিচ্ছেদ ঘটে।
কর্মজীবন
রায়ানের প্রথম কেন্দ্রীয় চরিত্রে কাজ ছিল প্রণয়ধর্মী হাস্যরসাত্মক হোয়েন হ্যারি মেট স্যালি... (১৯৮৯)। এতে তিনি সেই সময়ের হাস্যরসাত্মক চলচ্চিত্রের অন্যতম কেন্দ্রীয় অভিনেতা বিলি ক্রিস্টালের বিপরীতে অভিনয় করেন। এই ছবিতে অভিনয় করে তিনি ব্যাপক জনপ্রিয়তা অর্জন করেন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
তার পরবর্তী চলচ্চিত্র দ্য ডোরস (১৯৯১) মধ্যম মানের আয় করে এবং প্রিলুড টু আ কিস (১৯৯২) ফ্লপ হয়। তাকে দ্য সাইলেন্স অব দ্য ল্যাম্বস (১৯৯১) চলচ্চিত্রের কেন্দ্রীয় চরিত্র ক্লেরিস স্টার্লিং ভূমিকায় কাজের প্রস্তাব দেওয়া হয়েছিল, কিন্তু তিনি ছবিটির ভয়াবহ ও সহিংস বিষয়বস্তুর জন্য এই প্রস্তাব প্রত্যাখ্যান করেন। ১৯৯৩ সালে তার অভিনীত প্রণয়ধর্মী হাস্যরসাত্মক চলচ্চিত্র স্লিপলেস ইন সিয়াটল ব্যাপক সফল হয় এবং তিনি তার দ্বিতীয় গোল্ডেন গ্লোব পুরস্কারের মনোনয়ন লাভ করেন। এই ছবিতে তিনি দ্বিতীয়বারের মত টম হ্যাঙ্কসের সাথে জুটি বাঁধেন। তারা পূর্বে জো ভার্সাস দ্য ভলকানো (১৯৯০) ছবিতে কেন্দ্রীয় চরিত্রে অভিনয় করেছিলেন, ছবিটি ব্যবসায়িকভাবে ব্যর্থ হয়। এই জুটি পরবর্তীকালে পুনরায় ইউ হ্যাভ গট মেইল (১৯৯৮) ছবিতে একত্রে অভিনয় করেন। এই ছবিতে তার কাজের জন্য রায়ান তার তৃতীয় গোল্ডেন গ্লোব পুরস্কারের মনোনয়ন লাভ করেন।
বাংলাদেশের স্বাধীনতার সুবর্ণজয়ন্তী
বাংলাদেশের স্বাধীনতার সুবর্ণজয়ন্তী হলো ১৯৭১ সালে ২৬ মার্চ থেকে ১৬ ডিসেম্বর নয়মাস সশস্ত্র মুক্তিযুদ্ধের মাধ্যমে পাকিস্তানের কাছ থেকে বাংলাদেশের স্বাধীনতা অর্জনের ৫০ বছরপূর্তি পালনের জন্য বাংলাদেশ সরকার কর্তৃৃক ঘোষিত একটি বার্ষিক পরিকল্পনা। সরকার ২৬ মার্চ ২০২১ থেকে ১৬ ডিসেম্বর ২০২১ পর্যন্ত স্বাধীনতার সুবর্ণজয়ন্তী পালনের ঘোষণা দেয়। পরবর্তীতে তা ৩১ মার্চ ২০২২ পর্যন্ত বাড়ানো হয়।